Cameorooli
Cameorooli eli cameo (joskus suomennettu näyttäytymisosaksi) on henkilön, yleensä julkisuuden henkilön, lyhyt omana itsenään tekemä esiintyminen elokuvassa, kirjassa tai muussa taideteoksessa. Dokumenttimateriaalin käyttöä fiktioelokuvassa ei kuitenkaan katsota cameoesiintymiseksi. Filmialan kirjoittamattomiin sääntöihin kuuluu, ettei cameoroolin esittäjää mainita lopputeksteissä eikä esiintymisestä makseta palkkiota. Juuri tämä erottaa cameoesiintymisen vierasesiintymisestä.
Entourage
"Entouragen" kantavia teemoja ovat ystäväpiirin jäsenten väliset suhteet ja hollywoodmainen elämäntyyli, jonka realistisuutta on pyritty vahvistamaan lukuisilla tosielämän julkisuuden henkilöillä: sarjassa ovat esiintyneet cameorooleissa muun muassa Jimmy Kimmel, Scarlett Johansson, James Cameron, Snoop Dogg, LeBron James, Eminem ja Matt Damon. Sarjan tunnussävelmä on Jane’s Addictionin esittämä ”Superhero”.